[bookmark: _GoBack]ОСНОВНИ РЕЗУЛТАТИ ОТ НАБЛЮДЕНИЕТО НА ПОТРЕБИТЕЛСКИТЕ ЦЕНИ И ИЗДРЪЖКАТА НА ЖИВОТА НА ИССИ НА КНСБ ПРЕЗ ЮНИ 2016 Г.


В края на м. юни, 2 226 лв.  са необходимите средства за покриване на разходите за храна, жилище, здравеопазване, образование, транспорт и почивка за 4-ри членно домакинство, включващо двама родители и две деца. Средно на 1 лице  издръжката на живота  достига до 556,55 лв.
Продължава тенденцията да се отчита спад в средните нива на издръжката на живота, както на тримесечна база с 0.2%, така и на годишна с 1%. Данните все пак показват забавяне на темповете на спад, при условие, че за първото тримесечие се отчита най-силното намаление в сравнение със същия период през последните две години. 
Темпове на нарастване на издръжката на живот през м. ЮНИ (в %)
	При база:
	2008
	2009
	2010
	2011
	2012
	2013
	2014
	2015
	2016

	Март, същата год. = 100
	1.8
	0.4
	1.1
	0.0
	-0.1
	-0.5
	-0.6
	-0.2
	-0.2

	Юни, предх. год. = 100 
	16.8
	5.3
	2.8
	6.8
	3.6
	3.0
	-0.7
	0.3
	-1.0



Близо вече 3 години икономиката на страната не е преодоляла устойчиво дефлационните процеси. Започнали от август 2013 г. с изключение на кратки прекъсвания през 2015 г., от началото на настоящата година дефлацията отново се завръща, макар със затихващи темпове, регистрирани през последното тримесечие. Основните причини за забавянето на дефлацията, от една страна, продължават да са административно регулираните цени (намаление на цените на природния газ с 23%, на топлоенергията средно с около 5%), както и сезонният фактор при хранителните продукти. От друга страна, силно влияние за задържане на дефлацията имат външните фактори като цени на петрола, които през последното тримесечие регистрират на международните борси повишение, а оттам и на вътрешните цени на бензина и горивата.
Очакванията са, че дефлацията ще се задържи през цялата година и няма да се потвърди средносрочната бюджетна прогноза на МФ за възстановяване на инфлацията (+0.5%). Прогнози за динамиката на потребителските цени трудно се правят, защото в голяма степен зависят от международната конюнктура, както на петрола, така и на основните суровини и борси. Въпреки това, въз основа на регистрираната през първото полугодието дефлация (-1.1% юни/декември) и липсата на достатъчно устойчиви индикации за възстановяване на инфлацията, са основание да смятаме, че и през следващите месеци дефлацията ще се задържи. Именно в този контекст смятаме, че актуализация на средносрочната бюджетна програма на МФ е наложителна. Защото при условия на трайна дефлация следват по-ниски приходи в държавния бюджет от данъци, които ще трябва да се компенсират чрез други мерки. Тази ситуация, поражда притеснение особено за домакинства, чиито доходи изцяло зависят от бюджетните разходи, след като няколко поредни години се задържаха на ниски нива, от което последва ограничаване на потреблението. 
През тази и следващите години правителството залага на вътрешното потребление като основен двигател на българската икономика. Тази прогноза е твърде оптимистична, ако не се разчита на фактори, които водят до повишаване на доходите на населението, а оттам и повишаване на вътрешното търсене и стимулиране на вътрешното потребление. Въпреки че се отчита увеличаване на  заетостта (с малко над 25 хил. лица) и повишаване на реални доходи (с 9.8%), намаляване на равнището безработицата (8.6% или с близо 69 600 лица),  има редица тревожни тенденции през първото тримесечие на 2016 г. които забавят процеса на възстановяване на икономиката:
·  Дълготрайната безработица застрашава да остави постоянно извън пазара на труда около 157 хил. души, или 56.0% от безработните лица са били без работа над 1 година. Водещ е контингента от нискообразовани и слабоквалифицирани безработни. Голям остава проблема за прилагането на адекватни мерки за ограничаването структурните дефекти и несъответствието между търсене и предлагане на работна сила, който може да окаже негативни ефекти за икономиката в дългосрочен план; 
·  Равнището на младежка безработица, макар че спадна до 13.9% (около 70 хил. души), все още притеснителен остава фактът, че приблизително всеки четвърти безработен е младеж на възраст 15-29 години; 
·  Голям остава проблема с така наречените „обезкуражени“ лица, които наброяват 179 300 лица, като 40% от тях  са лица до 34-годишна възраст. Това е един своеобразен трудов ресурс, който може да бъде практически смятан за безработно население, готово да започне работа. Ако прибавим обезкуражените лица към общия брой на безработните, то това  ще получим коефициент на безработица от 13.4%. Освен това, тук говорим за значително голям трудоспособен контингент, които не се използва в икономиката, тъй като не отговаря на изискванията за знания, учения, квалификация за търсената работна сила на трудовия пазар. Преквалификацията и алтернативното приложение на труда все още не са добре развити у нас и е необходимо целенасочена държавна политика в тази посока;
·  Другият важен проблем  е липсата на качествени измерители във сферата на заетостта и безработицата. Коефициентът на заетост през първото тримесечие на 2016 г. е 48.5%,  и почти си доближава  до  този на 2008 г. (49.7%). Голяма част от редуцирането на тези индикатори се дължи или на отрицателния демографски прираст, или на емиграцията, или на статистически похвати с цел постигане на цели по някоя от европейските програми. Възстановяването на заетостта от 2008 г. е противоречив процес, защото е  силно повлиян от намаляващия брой на населението, който участва във формулата за изчисляване  на коефициента. Това в никакъв случаи не корелира положително с търсения макроикономически ефект и изместването на икономиката към по-високо равнище на потенциален растеж;
·   Регистрираният икономическият растеж от 2.9% изглежда добро постижение на фона на предишните незабележими ръстове. Основен принос за този ръст има нарастването на потреблението, след като  доскоро се дължеше на износа. Безспорно крайното потребление на домакинствата за първото тримесечие отчита ръст от 2.1%, но все още остава свито, след като достига едва до 2.9% от БВП, докато през 2007 г. то е 13.2%. Да не забравяме факта, че през 2015г. приключи втория програмен период по еврофондовете. Тук говорим за голямо количество пари, които получихме еднократно и въздействаха на растежа като „финансова инжекция“ – нещо, което няма как да се повтори през настоящата година. Твърде оптимистично е правителственото очакване, че  вътрешното потребление ще компенсира по-ниските приходи от преки данъци по косвен път чрез ДДС и ще бъде алтернатива на предходната успешна за икономиката ни година. За изпълнение на заложената правителствена цел за постигане на по-силно вътрешно потребление, което да бъде двигател на икономиката, е необходимо да се разчита на фактори, които водят до ускорено повишаване на доходите на населението, а не на такива, дължащи се на дефлация и конюнктурни изменения. 

Динамика на цените в потребителските групи
В края на второто тримесечие на 2016 г. се наблюдават разнопосочни тенденции при двете основни групи на издръжката на живота. Спадът на стойността на издръжката на живота основно се дължи на хранителните стоки, като средно за групата се отчита намаление спрямо предходното тримесечие с 0.6%, а на годишна база бележи ръст с 0.6%. Основната причина за спада на цените е сезонният характер на пресните зеленчуци и на някои хранителни стоки. 
При хранителните стоки на тримесечна база слаб ръст се  наблюдава на цените на групите: 
· Плодове и плодови консерви - с 4.9% (ябълки ( 7.9%), цитрусови плодове (с около 66%);
· Захар и захарни изделия с 2.4 % (захар с 5.4%); 
· Кафе, какао, чай с 2.8%;
Намаление на разходите за издръжка се отчита в групите: 
· Зеленчуци и зеленчукови консерви с 9.2% (домати и краставици в диапазон от 13-30%, картофи с 0.9%, зрял фасул с 1.7%);
· Яйца с 4.9%;
· Мляко и млечни продукти – с 0.4%, (сирена и кашкавали в диапазон от  с 0.9% - 1.2%,  млека средно  с 0.3%).
При нехранителните стоки, се наблюдава леки колебания нагоре, като средно за групата се отчита увеличение с 0.2%, а на годишна база намаление с 2.3%. Слаб ръст се наблюдава  при групите: 
· Услуги за водоснабдяване и хигиенизация на жилището с 2.3% 
· Облекло, обувки и лични принадлежности с 1.2%;
· Транспорт с 2.7% ( транспортни услуги с 5%);
· Хотелиерски услуги и почивно дело с 0.6%.
Намаление е регистрирано в групата „Осветление, отопление и енергия” с 2.7%, като това се дължи на намалението на цената на топлоенергия. В групата на „Съобщения” с 2% и „ Образование, свободно време и развлечения” с 0.5%.

Границата на абсолютна бедност, базира на потребителска кошница от 100 жизнено важни стоки и услуги за физическо оцеляване, достигна до 295 лв. на 1 лице. Наблюдава се темп на намаление на тримесечна база с 0.6%, а на годишна база се отчита нарастване с 0.1%. При така наречените стоки от първа необходимост, които имат висок относителен дял в потреблението на бедните домакинства се наблюдава ръст на тримесечна база при: слънчогледово олио (0.4%), захар (5.4%), питейна вода с 2.3%, вътрешен транспорт с 5%. 

Сравнителният анализ между необходимите средства за издръжката на живот и данните за разпределението на домакинствата по подоходни групи на общ доход (НСИ) за първото тримесечие 2016 г. показват следните тенденции: 
· 31.3% от домакинствата са с общ доход на 1 лице под издръжката за бедните домакинства (до 295 лв.), или близо до 2 мил. 258 хил. лица. В сравнение с предходната година се наблюдава намаление  с 9.1%, когато този дял е 34.1%. 
· 59.2% от домакинствата са с общ доход на 1 лице от 420 лв., около 4 млн.270 хил. лица, което означава че са по-близо до издръжката на бедните домакинства и риска да попаднат отново в групата на бедните е твърде голям. 
· 46.4% от домакинствата са с общ доход на 1 лице от 295 до 557 лв. (или около 3 млн. 347 хил. лица). Тази група запазва относително стабилност, след като през същия период на предходната година  дял е 46.7% 
· 22.3% от домакинствата са  с общ доход на 1 л. над издръжката на живот (557 лв.), а това представлява около 1,6 млн. лица. 
Лица с доходи под линията на бедност и издръжка на живот, за второ тримесечие на  2015-2016г., в %
	
	II тр. 2015
	II тр. 2016

	До ЛБ, %
	34.1
	31.3

	От ЛБ до ИЖ, %
	46.7
	46.4

	Общо, %
	80.8
	77.7



Общи изводи: 
· Запазва се високият относителен дял на лицата живеещи в бедност и риск от бедност, въпреки отчетеното през последното тримесечие  намалението на живеещи под определения абсолютен праг на бедността. Естествено това е функция от икономическия ръст, от съживяването на пазара на труда, нарастването на средната и минималната работна заплата. Намаляването на безработицата също оказва влияние за спада на лицата в бедност, но поради ниските трудови възнаграждения,  започналите работа много трудно или почти  не успяват да се измъкнат от „капана на бедността”. Тези данни се потвърждават и с високия относителен дял на лицата с доход до МРЗ,  които са с  най-висока степен на риск от изпадане в бедност при непредвидени ситуации. 
· Движението е по-скоро от по-нискодоходните групи към по-високодоходните, при това движение обаче средната група не променя нивата си. Някои наистина са станали по-богати, но основния контингент остава в групата под издръжката на живота. 
· Делът на домакинствата с общ доход на 1 лице над издръжката на живота плавно нараства и вече се задържа трайно около 22%. Обуславя се от факта, че нараства търсенето на високо квалифицирана и качествена заетост, която е и по-високо заплатена. Това недвусмислено свидетелства за задълбочаване на диференциацията и подоходното неравенство. Тези изводи се потвърждават и от последните данни от изследването SILC на Евростат -съотношението на дохода на 20-те % най-богати към дохода на 20-те % най-бедни от 6.8 през 2014 г. достига 7.1 през 2015 г.
· Данните за подоходното разпределение на домакинствата, сравнени с издръжката на живот, потвърждават статуквото и не свидетелстват за повишаване на икономическо благосъстояние на населението, респ. за значително покачване на жизнения стандарт. Около 78% от домакинствата в страната живеят с общ доход на 1 лице под необходимите средства за издръжка на живота. Запазва се високия дял на домакинствата, които са принудени да се самоограничават в разходите.  Твърденията, че българското общество е станало по-богато предвид факта, че относителния дял на бедните намалява не се потвърждава, защото трайно се задържа в относително най-голямата група, чиито доходи все още изостават от необходимите средства за издръжка на живота. 

Динамика на средната работната заплата (СРЗ) и наетите лица

През първото тримесечие на 2016 г. продължава тенденция към увеличаване на броя на наетите лица и известно ускоряване на ръста на средната работна заплата. Основните фактори, повлияли върху динамика на работната заплата, са съживяването на икономиката довело до възстановяване на търсенето и назначаването предимно на квалифицирана работна сила. Важна роля оказват и повишаването на МРЗ и МОД, които повлияха за „изсветляването” на икономика”. Затова може да се предположи, че повишаването на заплащането е следствие и от показване на част от скритите до скоро доходи. 
Все още обаче темповете на нарастване, както при наетите лица, така и при СРЗ са крайно недостатъчни, за да се почувства осезаемо подобрение на пазара на труда и оттам на жизнения стандарт на населението. Причините са изключително ниските нива на базовия размер на СРЗ, както и бавния  и труден процес на възстановяване на работната сила на нивата от 2008 г. 
Предварителните данни на НСИ за заплатите и числеността на наетите работници и служители през първото тримесечие 2016г. позволяват да се очертаят следните по-важни констатации:
· През първото тримесечие на последните две години 2015- 2016 г., средният размер на работната заплата (856 лв. и 931 лв.) отчита последователен ръст на годишна база, съответно от 7.9% през 2015 г. и  8.4% през 2016 г. Наблюдава се също и ръст при броят на наетите лица, макар все още твърде плах, съответно с 0.8% през 2015 и 1.7% през 2016 г. За първи път след 2009 г, ръстът на икономиката на страната през първо тримесечие  на 2015 и 2016 г. е съпроводен с ръст на наетите лица. Това са индикации, че икономика се „събужда” и генерира нови работни места. 
· В сравнение със същия период на 2008 г. нарастването на СРЗ през 2016 г. е с 84.3%, а реалното с 63.2%. В същия период броя на наетите лица остава с близо 196 хил. по-малко, което се дължи на трайното и последователно редуциране на персонала. По силно изразено е намалението при обществения сектор с -13.8%, докато в частния е с -5.9%.
· Възстановеното търсене на работна сила през последните две години е безспорно един от важните фактора за повишаване на средните нива на работната заплата. През първото тримесечие на 2016 г. за едногодишен период се очертават няколко икономически дейности, в които се наблюдава засилено нарастване на наетите лица, при това те са с размер на средно заплащане на труда над или около средния за страната. В тези икономически дейности са наети около 110 хил. лица и може да се предположи, че динамиката на средното заплащане за труд е повлияна от повишеното търсене на работна сила и недостига на такава, поради несъответствие на квалификация и образование от предлаганата на пазара на труда. Това са: „Дейности в областта на информационните технологии и услуги “ ръст на наети лица с 13.1%, при СРЗ от 2576 лв.; „Производство на превозни средства“ наети лица с 10.4%, при СРЗ от 826 лв.; „Професионални дейности и научни изследвания” наети лица ръст с 6.2%, СРЗ от 1418 лв.,  „Производство на електрически съоръжения” със СРЗ от 1029 лв., и ръст на наетите с 6.5%. 
· Независимо от отбелязаното увеличение на работните заплати, продължава  да нараства делът на ниско платените работници със СРЗ в диапазон от 474 лв. до 700 лв. ( т.е. 75% от СРЗ за страната на заплатите). С такъв размер работят над 704 хил. лица, което представлява около 31.9% от всички наети в страната. В сравнение със същия период на 2015 г. се увеличат с нови 45 хил. лица. Като водещи в класацията на нископлатени работници, могат да бъдат определят: рибно стопанство (474 лв.), производство на облекло (574 лв.), обработка на кожи, производство на обувки (526 лв.), производство на дървен материал и изделия от дърво (550 лв.), мебели (591лв), търговия на дребно (693 лв.), ресторантьорство (496 лв.), дейности по обслужване на сгради и озеленяване  (536 лв.) и т.н. 
· Диференциацията между най-ниската и най-висока работна заплата също продължава да се задълбочава диференциация, а това е израз на нарастване на социалното неравенства. През първото тримесечие на последните две години съотношение се задържа на  5.9 пъти, след като през наблюдавания период на 2013 г. това съотношение е от 5.5 пъти. Тези данни са аргумент, че темпът на нарастване на ниските работни заплати изостава от този на високо платените работници.
· Определяща роля за възстановяването  на пазара на труда  има частния сектор. През първото тримесечие 2016 г. в него са наети  с 39 026 души повече от същия период на  2015 г., докато наетите в обществения сектор намаляват с 6 546 души. Това е втора поредна година на ръст на броя на наетите лица в частния сектор (съответно с 1.9% и 2.7%), докато броят на наетите в обществения сектор намалява с все по-бавни темпове, като през наблюдавания период отчита спад от 1.2%, при -2.4% през 2015г. 
· Наблюдава се интересна динамика при размера на работните заплати в обществения и частния сектор. Разлика в заплащането вече почти не се отчита. Съотношението на СРЗ в частния  (929 лв.) спрямо обществения сектор (936 лв) през първото тримесечие на 2016 г. е 99.3%,  при  75.9% през  2001 г.  и 83% през 2010 г.. Сравнителният анализ по години, показва, че средният ръст на работната заплата, основно се обуславя от нарастването в частния сектор, докато в обществените сектор все още е в сила политиката на „замразяване на доходите”. През наблюдавания период на последните две години в частния сектор се регистрира последователен темп на нарастване  на СРЗ от и малко над 9%, докато темповете в  обществения сектор изостават от средните нива (4.5% и 6%); 
·  Основен фактор за по-високия ръст на СРЗ в частния сектор е темпът на нарастване на икономическите дейности със сравнително по- високи средни нива на заплащане. Като такива водещи са „Юридически, счетоводни, консултантски и инженерни” (1544 лв.) с ръст на СРЗ от 20.4%, „Научноизследователска и развойна дейност” с ръст от 37.1%, „Производство на основни метали и метални изделия, без машини” (902 лв) с ръст от 12.2%. Тези данни отново доказват тезата, че постигнатия ръст се дължи основно на високо платени отрасли, поради дефицит на квалифицирани кадри и силният конкурентен натиск на европейския трудов пазар.




	
	
	
	Индекси на СРЗ по сектори за I трим. в период 2001-2016 г., предх.г.=100
	

	 
	2001
	2002
	2008
	2009
	2010
	2011
	2012
	2013
	2014
	2015
	2016

	Общо
	7,7
	10,7
	29,8
	15,0
	7,1
	7,6
	6,3
	5,8
	5,9
	7,9
	8,4

	Обществен сектор
	14,0
	11,5
	24,7
	19,8
	6,1
	1,3
	3,6
	5,6
	7,1
	4,5
	6,0

	Частен сектор
	3,7
	11,6
	32,5
	13,6
	7,3
	10,3
	7,2
	5,7
	5,3
	9,4
	9,2

	Съотношение СРЗ в Частен спрямо Общ. сектор 
	75,9
	75,9
	86,6
	82,1
	83,0
	90,4
	93,6
	93,7
	92,1
	96,4
	99,3



· Бюджетните организации имат съществен принос за динамиката в обществения сектор.  През първото тримесечие на 2016 г наетите лица в бюджетните организации намаляват с нови 5 351 лица (-1.4%), след като през 2015 г. този спад е с 3.2%. Общото намаление за двегодишен период е с 17 600 лица. Тази динамика е следствие от прилаганите мерки за ограничаване на разходите за персонал в бюджетната сфера, след структурно оптимизиране на персонала. Тази оптимизация на персонала свежда числеността  до нерационален минимум и е свързан с допълнително натоварване на работещите, което не се калкулира в разходите за труд. 
· Средният размер на работната заплата в бюджетните организации достига до 857 лв., като отчита ръст със 7% през първо тримесечие на  2016 г., след като предходната година този ръст е  от 4.6%. Работната заплата изостава от средната за страната не само по-размер, но и по темп на нарастване. Дефлационният процес, който продължи да се развива за трета поредна година в икономиката, също оказа въздейства особено върху динамиката на работната заплата в дейностите от бюджетната сфера,  като се ограничава ръста на бюджетните разходи. 
· Около 238 хил. лица или 68.3% от наетите в бюджетни организации размерът на работната заплата е в диапазон от 500 до 720 лв.  В определени икономически дейности, в които преобладават длъжности изискващи висше образование се наблюдава  по-ниско заплащане на труда, от средното за бюджетните организации. Такива са : „Професионални дейности и научни изследвания”, съответно с размер на СРЗ от 754 лв. „Хуманно здравеопазване и социална работа” (720 лв.) , „Култура, спорт и развлечения” (662лв.). Тези примери са доказателство за необходимостта от въвеждане на МРЗ за висшисти, с оглед задържането им на работа в бюджетни организации.

Наети лица и СРЗ в бюджетни организации по икономически дейности ,
 за първо тримесечие на 2016 г.
	Икономически дейности
	Среден списъчен брой на наетите по трудово и служебно правоотношение без лицата в отпуск по майчинство
	Средна месечна заплата - лв.
	СРЗ в бюдж. орг.  в % от общата за страната (931 лв)

	Селско, горско и рибно стопанство
	1438
	571
	61,3

	Преработваща промишленост
	33
	898
	96,5

	Доставяне на води;канализационни услуги,управление на отпадъци и възстановяване
	3253
	541
	58,1

	Строителство
	618
	536
	57,6

	Транспорт, складиране и пощи
	741
	755
	81,1

	Хотелиерство и ресторантьорство
	2007
	729
	78,3

	Създаване и разпространение на информация и творчески продукти; далекосъобщения
	3134
	1049
	112,7

	Финансови и застрахователни дейности
	20
	2325
	249,7

	Операции с недвижими имоти
	1216
	575
	61,8

	Професионални дейности и научни изследвания
	8656
	754
	81,0

	Административни и спомагателни дейности
	10622
	500
	53,7

	Държавно управление
	107240
	1041
	111,8

	Образование
	155117
	824
	88,5

	Хуманно здравеопазване и социална работа 
	41824
	720
	77,3

	Култура,спорт и развлечения
	11475
	662
	71,1

	Други дейности
	1077
	625
	67,1

	Общо
	348470
	857
	92,1


Източник: НСИ и изчисления ИССИ на КНСБ
· Задълбочават се регионалните различия, както по размер на заплащане в бюджетните организации, така и по брой наети лица. От общо наетите за страната 16.1% са наетите лица в бюджетните организации. В 11 области  наетите в бюджетни организации  са над 20%. Това са области, в които държавния бюджет осигурява издръжка на близо 80 хил. лица. Структурният разрез на размера на СРЗ в бюджетните организации по области, показва силна регионалната диференциация. В област Видин наетите лица в бюджетни организации представляват 31.8% от всички наети, при това с размер на СРЗ по-нисък със 17.4% от средния за страната. Подобна е ситуацията в  Монтана  и Силистра, в които бюджетните работници представляват около 1/3, а размера на заплащането е съответно 15.9%  и 14.8% по-нисък от средния за страната (857 лв. за бюджетни организации) .
· Общо наетите на МРЗ в страната са около 334 хил. лица (14.7%). С изключение на София (столица) във всички останали области делът на наетите на МРЗ е по-висок от средния за страна. Водещи са: Видин (26.5%), Монтана (26.3%), Пазарджик (22.9%). 
· От всички наети в бюджетните организации 11.3% работят на МРЗ.  Регионалният разрез показва по-голяма заетост на МРЗ. С най-висок дял са работещите на МРЗ в бюджетните организации са от Видин (20.7%), Разград (19.4%), Стара Загора  (18%). Само в 5 от областите делът на наетите на МРЗ е по-малък от средния за страната. 
	Наети лица  на МРЗ и в бюджетни организации по области, за първо тримесечие на 2016 г.  (списъчен брой в края на месеца)


	
	Наети лица
	В % наети в бюдж. орг. към общо наети
	 В % наети на МРЗ към общо наети за страната
	Бюдж. организации

	Област
	ОБЩО за страната
	В т.ч. бюджетни организации
	
	
	

	
	
	
	
	
	в % на наети на МРЗ към общо наети в бюдж. орг.
	Средна месечна заплата - лв.

	Благоевград
	89225
	14636
	16,4
	17,9
	11,1
	800

	Бургас
	113583
	19850
	17,5
	14,0
	9,6
	788

	Варна
	149358
	22456
	15,0
	16,1
	10,6
	902

	Велико Търново
	70455
	13774
	19,6
	20,8
	15,6
	806

	Видин
	16567
	5263
	31,8
	26,5
	20,7
	708

	Враца
	37614
	8438
	22,4
	20,2
	13,1
	723

	Габрово
	39163
	5590
	14,3
	15,3
	17,1
	774

	Кърджали
	30110
	7033
	23,4
	16,0
	12,7
	715

	Кюстендил
	30926
	5797
	18,7
	22,3
	13,5
	754

	Ловеч
	34065
	6888
	20,2
	16,9
	16,3
	761

	Монтана
	28049
	7471
	26,6
	26,3
	15,0
	721

	Пазарджик
	60631
	10442
	17,2
	22,9
	15,6
	722

	Перник
	27919
	4492
	16,1
	20,8
	9,3
	788

	Плевен
	59177
	12787
	21,6
	19,1
	12,8
	749

	Пловдив
	212805
	30908
	14,5
	13,9
	8,0
	832

	Разград
	26066
	6312
	24,2
	21,8
	19,4
	718

	Русе
	68603
	9615
	14,0
	18,6
	12,7
	776

	Силистра
	21231
	5522
	26,0
	20,9
	15,9
	730

	Сливен
	37947
	7903
	20,8
	19,7
	12,0
	778

	Смолян
	31525
	5755
	18,3
	21,0
	14,2
	738

	София(столица)
	732155
	93072
	12,7
	9,0
	6,5
	1085

	София
	58547
	8238
	14,1
	13,5
	13,7
	731

	Стара Загора
	103208
	14669
	14,2
	15,3
	18,0
	769

	Добрич
	38466
	7831
	20,4
	17,9
	16,8
	760

	Търговище
	28904
	5228
	18,1
	20,2
	16,4
	739

	Хасково
	49731
	9776
	19,7
	15,4
	6,9
	751

	Шумен
	41542
	9248
	22,3
	17,5
	17,1
	736

	Ямбол
	32497
	5444
	16,8
	16,5
	12,9
	757

	Общо
	2270069
	364436
	16,1
	14,7
	11,3
	857


Източник: НСИ и изчисления ИССИ на КНСБ

Изложените статистически данни, дават основание да се твърди, че остава сериозен проблема с големият обхват на наети на минимална работна заплата, както и растящият брой на нископлатени работници и силната регионална диференциация на заплати, при това с изключително нисък размер на трудово възнаграждение. Все още за около 78% от домакинствата остана недостижима стойността на необходимите средства за издръжка на живота, което е показател за ниските доходи. Това е доказателство, че въпреки отчетената дефлация, статуквото на самоограничаване се запазва, защото жизнения стандарт на българските домакинства не отчита чувствителни положителни промени.
В този план КНСБ продължава да призовава за предприемането на конкретни мерки за повишаване на доходите, като:
· Преговори между социалните партньори за приемане на препоръчителни индекси, с цел осигуряване на ежегоден реален ръст на заплатите в икономическите дейности от реалния сектор;
· увеличени между 5 и 10% на Минималните осигурителни доходи за 2017 г. по икономически дейности и категории персонал;
· приемане на механизъм за нарастване на МРЗ, като най-ниското месечно възнаграждение в страната да се движи в коридора - от линията на бедност, умножена по коефициент 1,3, до 60% от средната работна заплата. Така с коефициентът 1,3 минималната работна заплата се гарантира издръжката на един възрастен човек от семейството и едно дете, а горната граница от 60% от средната работна заплата е европейски стандарт;
· с оглед задържането и по-добрата реализация в страната на квалифицираните кадри с висше образование  да бъде въведена диференцирана МРЗ за завършилите висше образование младежи, работещи по специалността си, като тя бъде установена в Кодекса на труда с коефициент 1.5 от МРЗ за страната
· с цел постигането на устойчива и качествена заетост, е необходимо по-задълбочено проучване на регионалната специфика и потребност на пазара на труда при прилагане на регионални програми за заетост и обучения, с оглед да се ограничат социалните неравенства и драстичните различия в заплащането и заетостта между областите в България. 







Индекси на СРЗ по форма на собственост за първо тримесечие, 
предх.г. =100 
Общо	2001	2002	2003	2004	2005	2006	2007	2008	2009	2010	2011	2012	2013	2014	2015	2016	Обществен сектор	2001	2002	2003	2004	2005	2006	2007	2008	2009	2010	2011	2012	2013	2014	2015	2016	Частен сектор	2001	2002	2003	2004	2005	2006	2007	2008	2009	2010	2011	2012	2013	2014	2015	2016	Общо	2001	2002	2003	2004	2005	2006	2007	2008	2009	2010	2011	2012	2013	2014	2015	2016	107.65550239234371	110.66666666666667	106.02409638554219	105.68181818181819	108.60215053763361	109.24092409240924	117.52265861027188	129.82005141388174	115.04950495049503	107.05679862306323	107.55627009646254	106.27802690582958	105.76652601969059	105.85106382978726	107.9145728643216	108.38183934807917	Обществен сектор	2001	2002	2003	2004	2005	2006	2007	2008	2009	2010	2011	2012	2013	2014	2015	2016	113.97379912663745	111.49425287356323	106.52920962199364	107.09677419354796	111.44578313252933	106.75675675675596	113.67088607594893	124.72160356347439	119.82142857142813	106.11028315946348	101.26404494382022	103.60610263522885	105.62248995983892	107.09759188846641	104.49704142011905	106.00226500566252	Частен сектор	2001	2002	2003	2004	2005	2006	2007	2008	2009	2010	2011	2012	2013	2014	2015	2016	103.66492146596907	111.61616161616161	106.33484162895928	105.53191489361745	109.27419354838757	111.43911439114439	121.19205298013244	132.51366120218449	113.60824742267978	107.25952813067106	110.32148900169206	107.20858895705456	105.72246065808298	105.27740189445107	109.38303341902314	109.16568742655616	
Съотношение на СРЗ в частен сектор спрямо общ. сектор, за първо тримесечие на съответната година в % 
% Частен сектор % от общ	2001	2002	2003	2004	2005	2006	2007	2008	2009	2010	2011	2012	2013	2014	2015	2016	75.862068965517267	75.945017182130584	75.806451612903189	74.698795180722371	73.243243243244009	76.455696202531172	81.514476614699319	86.607142857142819	82.116244411326377	83.005617977528019	90.429958391123449	93.574297188755011	93.662864385297866	92.071005917159127	96.375990939977356	99.252136752135996	

